ΨΗΦΙΣΜΑ ΤΟΥ ΣΥΜΒΟΥΛΙΟΥ

της 4ης Απριλίου 1995

για τη συνεργασία με τις συνδεδεμένες χώρες της Κεντρικής και Ανατολικής Ευρώπης σε πολιτιστικά θέματα

(95/C 247/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Εκτιμώντας:

ότι οι ευρωπαϊκές συμφωνίες καθιερώνουν τη σύνδεση της Ευρωπαϊκής Κοινότητας και των κρατών μελών με τις συνδεδεμένες χώρες της Κεντρικής και Ανατολικής Ευρώπης, την Πολωνία, την Ουγγαρία, την Τσεχική Δημοκρατία, τη Σλοβακική Δημοκρατία, τη Βουλγαρία και τη Ρουμανία (συνδεδεμένες ΧΚΑΕ) 7

ότι τα συμπεράσματα που εγκρίθηκαν κατά τα Ευρωπαϊκά Συμβούλια της Κοπεγχάγης τον Ιούνιο του 1993 και του Έσεν τον Δεκέμβριο του 1994 επιβεβαίωσαν ότι αυτές οι χώρες προορίζονται να γίνουν μέλη της Ευρωπαϊκής Ένωσης 7

ότι η συμμετοχή των συνδεδεμένων ΧΚΑΕ στα κοινοτικά προγράμματα που τους ενδιαφέρουν έχει μεγάλη σημασία ενόψει της ενσωμάτωσής τους στην Ευρωπαϊκή Ένωση και τη μελλοντική τους προσχώρηση 7

ότι η προώθηση των πολιτιστικών ανταλλαγών και η αξιοποίηση της πολιτιστικής κληρονομιάς που βρίσκεται στην Κεντρική και Ανατολική Ευρώπη αποτελούν σημαντικό διακύβευμα για ολόκληρη την Ευρώπη 7

ότι η δημιουργία μιας συνεκτικής, ανοικτής και δραστήριας οπτικοακουστικής αγοράς, με δυναμικό 600 εκατομμυρίων καταναλωτών, αποτελεί σημαντικό διακύβευμα για την Ευρωπαϊκή Ένωση, στο ύψος των προσδοκιών των συνομιλητών της των συνδεδεμένων ΧΚΑΕ 7

ότι οι διαρθρωμένες σχέσεις με τις συνδεδεμένες ΧΚΑΕ πρέπει να εφαρμόζονται στο σύνολο των ζητημάτων κοινού ενδιαφέροντος και, επομένως, στο πεδίο του πολιτισμού και των οπτικοακουστικών μέσων,

ΣΗΜΕΙΩΝΕΙ τη συμμετοχή των συνδεδεμένων ΧΚΑΕ σε ορισμένες κοινοτικές δράσεις στον πολιτιστικό τομέα (πολιτιστικές εκδηλώσεις, πολιτιστική κληρονομιά, βιβλίο και ανάγνωση) και σε σχέδια που εγγράφονται στη διαδικασία μεταρρύθμισης που έχουν ήδη αρχίσει οι συνδεδεμένες αυτές χώρες 7

ΥΠΕΝΘΥΜΙΖΕΙ στο πλαίσιο αυτό τη σημασία της διμερούς συνεργασίας σε όλα τα επίπεδα (δημόσιο και ιδιωτικό, εθνικό, περιφερειακό, τοπικό), καθώς και - συμπληρωματικά - της κοινοτικής συνεργασίας με τις χώρες αυτές 7

ΥΠΟΓΡΑΜΜΙΖΕΙ, εν προκειμένω, το ενδιαφέρον που παρουσιάζει η ανταλλαγή πληροφοριών και η αξιοποίηση των αποτελεσμάτων του ερωτηματολογίου σχετικά με τις διμερείς και κοινοτικές δραστηριότητες και τα προγράμματα συνεργασίας 7

ΕΠΑΝΑΒΕΒΑΙΩΝΕΙ την προσήλωσή του στη συμμετοχή, στα κοινοτικά προγράμματα, των συνδεδεμένων ΧΚΑΕ με την προοπτική της προσχώρησής τους 7

ΥΠΟΓΡΑΜΜΙΖΕΙ το σημαντικό ρόλο του προγράμματος Phare για τη δημιουργία ενός πλαισίου ευνοϊκού για την προσαρμογή στην οικονομία της αγοράς, και την ανάγκη να ληφθούν υπόψη, στο πλαίσιο αυτό, τα συμφέροντα της πολιτιστικής και οπτικοακουστικής βιομηχανίας, σε συνάρτηση με τις προτεραιότητες που εκφράζουν οι χώρες-εταίροι 7

ΥΠΟΓΡΑΜΜΙΖΕΙ ότι η Ευρωπαϊκή Ένωση πρέπει να ενισχύσει την πολιτιστική διάσταση της συνεργασίας στο πλαίσιο του διαλόγου με καθεμία από τις συνδεδεμένες ΧΚΑΕ 7

ΔΙΑΠΙΣΤΩΝΕΙ τη σημασία την οποία αποδίδουν οι συνδεδεμένες ΧΚΑΕ στην έναρξη συνεργασίας, ιδίως, γύρω από τους ακόλουθους τρεις άξονες:

1. τη δημιουργία ενός νομικού, διοικητικού και διαχειριστικού πλαισίου που θα ευνοεί την ανάπτυξη των πολιτιστικών και οπτικοακουστικών δραστηριοτήτων και ανταλλαγών στις χώρες αυτές 7

2. τη δημιουργία αποτελεσματικών δικτύων διανομής στον τομέα των βιομηχανιών πολιτιστικών αγαθών όπως το βιβλίο, ο δίσκος και ο κινηματογράφος 7

3. τη διατήρηση, την αποκατάσταση και την αξιοποίηση της πολιτιστικής κληρονομιάς 7

ΚΑΛΕΙ την Επιτροπή, ως συμπλήρωμα των ειδικών δραστηριοτήτων των κρατών μελών και με βάση ένα διαρκή διάλογο με τις συνδεδεμένες ΧΚΑΕ:

- να προσδώσει τη δέουσα σημασία στην αναδιάρθρωση των πολιτιστικών και οπτικοακουστικών βιομηχανιών και των δικτύων διανομής των συνδεδεμένων ΧΚΑΕ όταν οι χώρες αυτές δίνουν προτεραιότητα στις εν λόγω δραστηριότητες, κατά τρόπον ώστε να ενισχυθεί κατάλληλα η πολιτιστική διάσταση στις δραστηριότητες που υποστηρίζονται από το πρόγραμμα Phare,

- να προετοιμάσει το συντομότερο δυνατό με βάση τις συμφωνίες σύνδεσης τους συγκεκριμένους τρόπους συμμετοχής των συνδεδεμένων ΧΚΑΕ στις οπτικοακουστικές και πολιτιστικές δράσεις ώστε να τους επιτρέψει να αποκομίσουν το μεγαλύτερο δυνατό όφελος, και λαμβάνοντας υπόψη τις υφιστάμενες δομές,

- να εξετάσει, στο πλαίσιο αυτό και στο πλαίσιο των υφισταμένων προγραμμάτων, τις δυνατότητες δράσεων που θα ανταποκρίνονται στις προτεραιότητες τις οποίες θέτουν οι χώρες-εταίροι, λαμβάνοντας υπόψη τους τρεις άξονες που αναφέρθηκαν προηγουμένως,

- να ενημερώνει εγκαίρως το Συμβούλιο και τους υπουργούς πολιτισμού σχετικά με τους προπαρασκευαστικούς προσανατολισμούς και τα αποτελέσματα των συμβουλίων σύνδεσης, όσον αφορά τις χρηματοδοτικές συνεισφορές των συνδεδεμένων ΧΚΑΕ και της Ευρωπαϊκής Ένωσης στις κοινοτικές δράσεις στον πολιτιστικό τομέα,

- να δώσει το έναυσμα, σε συνεννόηση με την Ευρωπαϊκή Τράπεζα Ανασυγκρότησης και Ανάπτυξης και την Ευρωπαϊκή Τράπεζα Επενδύσεων, για μια μελέτη των χρηματοδοτικών τεχνικών που θα μπορούσαν να εφαρμοστούν στο πλαίσιο των υφισταμένων δομών για τα σχέδια χρηματοδότησης των βιομηχανιών πολιτιστικών αγαθών που σχετίζονται, ιδίως, με τη διανομή οπτικοακουστικών μέσων και το βιβλίο, καθώς και για την αξιοποίηση της πολιτιστικής κληρονομιάς και να υποβάλει σχετική έκθεση στο Συμβούλιο,

- να λάβει τέλος υπόψη τις αρχές και τις αιτιολογικές σκέψεις που περιλαμβάνονται στο παρόν ψήφισμα, ιδίως, όταν τα συμβούλια σύνδεσης θα εξετάζουν την εγκαινίαση κοινοτικών προγραμμάτων.